হাতে সবুজ ব্যান্ড, মোদি স্টেডিয়ামে কী বার্তা নিয়ে নামল ভারত?

ওয়েব ডেস্ক: আহমেদাবাদের নরেন্দ্র মোদি স্টেডিয়ামে (Narendra Modi Stadium) নিয়মরক্ষার ম্যাচ খেলতে নেমেছে ভারতীয় দল। ইতিমধ্যে গত ম্যাচে সেঞ্চুরি হাঁকিয়ে অফ-ফর্মের বেড়াজাল থেকে নিজেকে মুক্ত করেছেন ‘সেনাপতি’ রোহিত শর্মা (Rohit Sharma)। আর সিরিজের শেষ ম্যাচে দর্শকদের জন্য এক বড় বার্তা নিয়ে মাঠে নেমেছেন তিনি। ওডিআই সিরিজের (India Vs England) তৃতীয় ম্যাচে ব্যাট হাতে মাত্র ১ রান করেছেন তিনি। তা হলেও অঙ্গদান (Organ Donation) নিয়ে এক মানবিক বার্তা ছড়িয়ে দিলেন ‘হিটম্যান’।

ভারত-ইংল্যান্ড তৃতীয় ওয়ানডে ম্যাচের আগে টসের সময় দর্শকদের জন্য এক বিশেষ দৃশ্য অপেক্ষা করছিল। দুই দলের অধিনায়ক, রোহিত শর্মা ও জস বাটলার, পরেছিলেন বিশেষ ধরণের আর্মব্যান্ড (Green Armband)। তবে এটি সাধারণ কালো আর্মব্যান্ড ছিল না, বরং তারা পরেছিলেন সবুজ আর্মব্যান্ড। আসলে অঙ্গদানের সচেতনতা বৃদ্ধির উদ্দেশ্যে এই আর্মব্যান্ড পরেছিলেন তাঁরা।

আরও পড়ুন: চ্যাম্পিয়ন্স ট্রফি থেকে ছিটকে গেলেন বুমরা, দলে ২ নতুন মুখ

আসলে বিসিসিআই (BCCI) এই ম্যাচের মাধ্যমে “Donate Organs, Save Lives” নামে একটি বিশেষ উদ্যোগ গ্রহণ করেছে। এই ক্যাম্পেইনের মূল লক্ষ্য মানুষকে অঙ্গদানের বিষয়ে সচেতন করা। সাধারণত ক্রিকেটাররা কালো আর্মব্যান্ড পরেন প্রয়াত ব্যক্তিদের প্রতি শ্রদ্ধা জানানোর জন্য। তবে এবার সবুজ আর্মব্যান্ড পরার কারণ ছিল অঙ্গদানের মহৎ বার্তা ছড়িয়ে দেওয়া।

The two teams are wearing green arm bands to support BCCI’s initiative “Donate Organs, Save Lives”.

The initiative is spearheaded by ICC Chairman Mr Jay Shah.

Pledge, spread the word, and let’s be a part of something truly meaningful.#DonateOrgansSaveLives | @JayShah pic.twitter.com/QQ532W26wd

— BCCI (@BCCI) February 12, 2025

বিসিসিআই-এর এই উদ্যোগের জেরে ইতিমধ্যে ভারতীয় ক্রিকেট দলের প্রধান কোচ গৌতম গম্ভীর তাঁর মরোণত্তর অঙ্গদান করার অঙ্গীকার করেছেন। এছাড়াও, বিরাট কোহলি, শুভমন গিল, মহম্মদ শামি এবং আরও অনেকে একটি ভিডিও বার্তার মাধ্যমে এই উদ্যোগকে সমর্থন জানিয়েছেন। এছাড়াও এই বিষয়ে ভারতের প্রাক্তন ব্যাটসম্যান সুরেশ রায়না বলেন, “বিসিসিআই চিকিৎসা ক্ষেত্র ও চিকিৎসকদের সহায়তায় যে ভূমিকা বোর্ড পালন করছে, তা সত্যিই প্রশংসার যোগ্য।”